b'\n_START_ARTICLE_\nLeksikografi\n_START_PARAGRAPH_\nLeksikografi betyder fremstilling af ordb\xc3\xb8ger. Det er ogs\xc3\xa5 den videnskabelige disciplin, der besk\xc3\xa6ftiger sig med ordb\xc3\xb8ger i bred betyding: teoretisk, videnskabeligt og praktisk.\n_START_SECTION_\nLeksikografi i Danmark\n_START_PARAGRAPH_\nI Danmark foreg\xc3\xa5r teoretisk og praktisk leksikografi p\xc3\xa5 en r\xc3\xa6kke forskningsinstitutioner samt ved enkelte forlag. Blandt forskningsinstitutionerne er Center for Leksikografi, Handelsh\xc3\xb8jskolen i \xc3\x85rhus. Centret driver forskning i leksikografi og udgiver videnskabelige v\xc3\xa6rker om leksikografi. Desuden udgiver centret i samarbejde med forlag ordb\xc3\xb8ger, b\xc3\xa5de trykte og elektroniske. Center for Leksikografi st\xc3\xa5r ogs\xc3\xa5 bag Den Danske Netordbog.'